Diari Oficial de la Generalitat Valenciana


Sumari del DOGV 734, del 31-12-1987 (1987/810283)

ACORD de 21 de desembre de 1987, del Consell de la Generalitat Valenciana, pel qual s'estableix el règim de retribucions complementàries corresponents als diferents llocs de treball de funcionaris d'Administració i Serveis de les Universitats de competència de la Generalitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   734

Data del DOGV
:   31-12-1987

Secció del DOGV
:   ALTRES DISPOSICIONS

Número del document
:   1987/810283


Data del document
:   21-12-1987

Organisme emissor
:   Conselleria d'Economia i Hisenda

Tipus de document
:   Acord

Acord de 21 de desembre de 1987, del Consell de la Generalitat Valenciana, pel qual s'estableix el règim de retribucions complementàries corresponents als diferens llocs de treball de funcionaris d'Administració i Serveis de les Universitats de competència de la Generalitat Valenciana.  
El Consell de la Generalitat Valenciana en la reunió del dia 21 de desembre de 1987, adopta el següent Acord:  
Els articles 23 i 24 de la Llei 30/1984 de 2 d'agost, de Mesures per a la Reforma de la Funció Publica, regulen els conceptes que comprén l'estructura del nou sistema retributiu dels funcionaris, així com els criteris generals per a la determinació de la seua quantia.  
Els esmentats articles tenen la consideració de bases de regim estatutari dels funcionaris públics i, en conseqüència, són aplicables al personal de totes les Administracions Públiques, de conformitat amb l?establert en l'article 1.3 de l'esmentada Llei 30/1984, de 2 d'agost.  
Pel Reial Decret 2633/1985, de 10 de novembre, passaren a ser competència de la Generalitat Valenciana les Universitats públiques de la Comunitat Valenciana i en l'article 49 de la Llei 11/1983, de 25 d'agost, de Reforma Universitària, es determinen les normes que són d'aplicació al personal d'Administració i Serveis de les Universitats.  
El present Acord té por objecte l?adequació del sistema retributiu i la regulació del regim de les retribucions complementaries dels funcionaris d'Administració i Serveis de les Universitats de competència de la Generalitat Valenciana, amb la finalitat de donar un tractament homogeni al sistema retributiu de tot el personal d'administració que presta serveis en la Generalitat Valenciana o en organismes de la seua competència.  
En atenció d'aquestes consideracions, a proposta conjunta dels Consellers d'Economia i Hisenda i de Cultura, Educació i Ciència i vist l'informe favorable de la Conselleria d'Administració Pública, s?acorda:  
Primer  
Els funcionaris d'Administració i Serveis de les Universitats de competència de la Generalitat Valenciana, qualsevol que siga el Cos, Escala o Plaça a que pertanyen, seran retribuïts pels conceptes establerts en l'article 23 de la Llei 30/1984, de 2 d'agost, de Mesures per a la Reforma de la Funció Pública, segons el que determina aquest Acord.  
Segon  
El Consell Social de cadascuna de les Universitats competència de la Generalitat Valenciana, d'acord amb les normes que siguen d'aplicació, assignarà als llocs de treball de funcionari d'Administració i Serveis de la seua Universitat, el complement de destinació i quantia del complement específic que corresponga a cada un, per tal d'assegurar que la retribució total guarda relació adequada amb el contingut d'especial dificultat, dedicació, responsabilitat, perillositat o penositat del lloc de treball, segons les taules que s'incorporen a l'Acord de 29 de desembre de 1986 del Consell de la Generalitat Valenciana, a la Llei 11/1986, de 30 de desembre, de Pressupostos de la Generalitat Valenciana per a l'exercici de 1987 i a la Resolució d'1 de juny de 1987 de la Conselleria d'Economia i Hisenda, que amplia l'aplicació del complement específic, tot això tenint en compte les normes que regulen el cost autoritzat d'aquest personal i les seues modificacions.  
Tercer  
L'aplicació dels nivells retributius superiors al nivell 28 podran ser aplicables, únicament, al lloc de treball de Gerent de la Universitat, previst en l?article 20 de la Llei 11/1983, de Reforma Universitària.  
Quart  
El regim retributiu regulat en el present Acord s?aplicarà, amb afectes econòmics d'1 de gener de 1986, al personal que ocupe els llocs de treball inclosos en la relació que aprove el Consell Social, segons el que s'estableix en la Circular de 19 de maig de 1987, de la Secretaria General de la Conselleria d'Economia i Hisenda, en allò que siga d'aplicació, sobre liquidació d?atroços, al personal funcionari d'Administració i Serveis de les Universitats.  
Cinqué  
En aquells casos en que l'aplicació del nou sistema retributiu siga inferior a les retribucions percebudes en la data d'adopció d'aquest Acord, s'assignarà, per l'import exacta de l'esmentada diferencia, un complement personal i transitori absorbible pels conceptes i quanties que a l'efecte es determinen en la corresponent Llei de Pressupostos de cada exercici per al personal funcionari de la Generalitat Valenciana.  
Sisé  
A partir de l'aplicació per les Universitats del present Acord, als funcionaris d'Administració i Serveis d'aquestes els seran de plena aplicació les normes que a aquest respecte, amb caràcter general, es dicten per als funcionaris de la Generalitat Valenciana.  
Seté  
Les Conselleries d'Economia i Hisenda, d'Administració Pública i de Cultura, Educació i Ciència queden autoritzades perquè en l?àmbit de les competències, dicten totes les instruccions i adopten totes les mesures que calguen per a l'execució del present Acord.  
València, 21 de desembre de 1987.  
El Conseller Secretari del Govern Valencià,  
JOAQUIN AZAGRA ROS